als_Latn dik_Latn sag_Latn
Grevistët janë grumbulluar në qendër të Athinës
Sindikata e sektorit publik në Greqi zhvillon sot një grevë 24 orëshe, për të protestuar ndaj një ligji të ri që duhet të miratojë qeveria dhe që parashikon reduktime të personelit në sektorin publik, por edhe ndërhyrje më radikale në tregun e punës. Drafti, që qeveria e argumenton si kërkesë të trojkës, përmban edhe kufizime në të drejtën e grevës.
Grevistët janë grumbulluar në qendër të Athinës dhe kanë zhvilluar një manifestim proteste që ka vazhduar para parlamentit në sheshin Sintagma.
Aty, një grup arsimtarësh që janë nxjerrë në dispozicion, janë lidhur me zinxhirë në barrierat që ka vendosur policia për të penguar aksesin e protestuesve në selinë e parlamentit. Pranë tyre protestojnë edhe dhjetra gra që kanë punuar si pastruese në sektorin publik dhe janë pushuar prej muajsh nga puna.
Një tjetër tubim proteste po zhvillohet para ministrisë së reformës administrative.
Protestat po zhvillohen nën mbikqyrjen e forcave të shumta policore që deri tani nuk kanë ndërhyrë.
Sindikata e sektorit publiki, ADEDY, që ka shpallur grevën, i cilëson si “kolonialiste” kërkesat e trojkës, që pasqyrohen në projektligjin e paraqitur në parlament. Por ata akuzojnë dhe gjithë qeveritë greke të viteve të fundit, për “shkurtimet e pagave dhe pensioneve, si dhe shkatërrimin e të drejtave shoqërore, të drejtave të punës dhe të sigurimeve shoqërore”.
als_Latn als_Latn als_Latn als_Latn als_Latn als_Latn als_Latn